Zyrtarët e lartë amerikanë parashikojnë që beteja për Bagdatin do të jetë e ashpër - 2003-03-31
Forcat e koalicionit kanë si synim të dobësojnë Gardën Republikane që rrethon kryeqytetin irakian
Bombardimet e mbrëmshme (30 mars) mbi Bagdat kishin në shenjestër edhe pallatin presidencial të të birit të Sadam Huseinit, Udai. Sot, forcat amerikane kapën dhjetëra luftëtarë irakianë, gjatë luftimeve 80 kilometra në jug të Bagdatit. Tani luftimet janë përqëndruar pranë një ure ku forcat amerikane shpresojnë të kalojnë lumin për t’iu afruar kryeqytetit. Në Basra, forcat e koalicionit sulmuan disa nga ndërtesat e partisë në pushtet Baath. Njoftimet bëjnë të ditur se disa qindra udhëheqës irakianë u vranë. Ushtarët amerikanë dhe britanikë, me ndihmën e informatorëve, zbuluan dhe shkatërruan rezerva të mëdha armësh. Në Nasiria, trupat amerikane që po zhvillonin bastisje shtëpi më shtëpi, kapën trupa që dyshohen si forca paraushtarake irakiane, të cilat, siç thonë udhëheqësit e koalicionit, kanë udhëhequr sulme rezistence dhe kundër autokolonave amerikane me furnizime. Por koalicioni vazhdon sulmet mbi Bagdat dhe forcat elitë të Gardës Republikane të Sadamit. Komandanti i forcave të koalicionit në Irak, Gjenerali Tommy Franks, tha se forcat aleate tokësore po luftojnë në një numër frontesh 100 kilometra përreth Bagdatit: tha gjenerali. Por Ministri irakian i Informimit, Saeed Sahhaf, në dukje i palëkundur nga rrethimi i kryeqytetit, u zotua se do të organizohen sulme të reja kundër forcave amerikane dhe britanike: , tha zoti Sahhaf. Në Washington, Sekretari amerikan i Mbrojtjes Donald Rumsfeld tha se ka mundësi që beteja për të marrë Bagdatin të jetë e ashpër: tha zoti Ramsfeld. Ndërkohë që forcat e koalicionit përgatiten për sulm ndaj kryeqytetit, forcat speciale amerikane po punojnë për të kontrolluar zona në Irakun e veriut. Në rajonet kodrinore ku ishin vendosur forcat irakiane, u zhvilluan sulme ajrore të përqëndruara. Paralelisht me luftimet, vazhdojnë edhe përpjekjet për të dërguar ndihma humanitare për irakianët. Këto përpjekje konsiderohen nga zyrtarët po aq të rëndësishme sa edhe operacioni ushtarak. Por dërgesat e mëdha mund të fillojnë vetëm pas përmirësimit të situatës së sigurisë në Irak. //rd//